Hennie Aucamp oorledeHennie Aucamp by Woordfees in Stellenbosch, 2010 Foto: NB Uitgewers (Books Live) Die bekende Afrikaanse digter en skrywer Hennie Aucamp is Donderdagaand oorlede. Amanda Strydom het op haar Facebook-blad geskryf: “Coenie de Villiers het sopas laat weet Hennie Aucamp is gisteraand in sy slaap oorlede. Ek het nie woorde nie. Totsiens, Meester, tot weersiens. Daar was net een soos jy.” Aucamp het bekendheid verwerf as akademikus, dramaturg, kabaret- en kortverhaalskrywer, en digter. Hy is op 20 Januarie 1934 in Dordrecht in die Oos-Kaap gebore. Hy was 30 jaar lank verbonde aan die Fakulteit van Opvoedkunde aan die Universiteit van Stellenbosch, tot met sy uittrede in 1994. Ilse Salzwedel het onlangs in die program, Skrywers en Boeke op RSG, hulde gebring aan Aucamp. Sy gesels met prof. Andries Visagie (UP), prof. Louise Viljoen (US) en prof. Helize van Vuuren (NMM) oor sy werk. Klik hier om na die podsend te luister. Van sy kortverhale sluit in (Bron: Wikipedia): Een somermiddag (1963) Die hartseerwals: verhale en sketse (1965) Spitsuur (1967) ’n Bruidsbed vir Tant Nonnie (1970) Hongerblom: vyf elegieë (1972) Wolwedans: ’n sort revue (1973) Dooierus (1976) Enkelvlug (1978) Volmink (1981) Vir vier stemme (1982) Wat bly oor van soene? (1986) Dalk gaan niks verlore nie en ander tekste (1992) Gewis is alles net ’n grap en ander stories (1994) Ook skaduwees laat spore (2000) In die vroegte: herinneringe en refleksies (2003) ‘n Vreemdeling op deurtog (2007) Van sy digbundels sluit in (Bron: Wikipedia): Die lewe is ’n grenshotel: ryme vir pop en kabaret (1977) Die blou uur: 50 cocktail-kwatryne (1984) Rampe in die ruigte: fabels vir almal (1996) Koerier: 69 opdrag- en ander kwatryne (1999) Lyflied: ’n keur uit sy liedtekste (1999) Hittegolf: wulpse sonnette met ’n nawoord (2002) Dryfhout: 40 verse (2005) Vlamsalmander (2008) Van die toekennings wat hy ontvang het (Bron: Wikipedia): 1970 – Tafelbergprys 1974 – W.A. Hofmeyrprys 1980 – ATKV-prys vir Drama 1996 – Recht Malan-prys 1982 – Hertzogprys 1987 – Fleur du Cap-toneelprys 2004 – ATKV-Prestigetoekenning 2004 – Fleur du Cap-teaterprys vir lewenswerk en bydrae tot teater 2004 – Afrikaans Onbeperk Kanna vir Lewensbydrae 2004 – LitNet se Mont du Toit Kelder-wyngedigtekompetisie 2006 – Gustav Preller-prys vir Literatuurwetenskap